за гарантиране, че изискванията за официалните сертификати, които не са подадени в системата IMSOC, предвидени в Регламент за изпълнение (ЕС) 2019/628
 16
 , също се прилагат към официалните сертификати, издавани в съответствие с настоящия регламент.
 (18)Образците на сертификати са включени в електронната система TRACES, създадена с Решение 2003/623/ЕО на Комисията
 17
 с цел да се ускорят и улеснят административните процедури на границите на Съюза и да се създаде възможност за обмен на електронни съобщения между компетентните органи, което спомага за предотвратяването на възможни измамни или подвеждащи практики по отношение на официалните сертификати. От 2003 г. компютърните технологии значително се развиха и системата TRACES беше изменена, за да се подобрят качеството, обработката и сигурният обмен на данните. В съответствие с член 133, параграф 4 от Регламент (ЕС) 2017/625 системата TRACES трябва да бъде интегрирана в системата за управление на информацията относно официалния контрол (IMSOC), посочена в член 131 от Регламент (ЕС) 2017/625. Поради това образецът на официален сертификат, посочен в настоящия регламент, следва да бъде адаптиран към IMSOC.
 (19)С член 90, буква в) от Регламент 2017/625 се оправомощава Комисията да установява посредством актове за изпълнение правилата относно процедурите, които трябва да се спазват за издаването на заместващи сертификати. За да се избегнат неправилната употреба и злоупотребата е важно да се определят случаите, в които може да се издаде заместващ сертификат, и изискванията, на които трябва да отговаря такъв сертификат. Подобни случаи са посочени в Регламент за изпълнение (ЕС) 2019/628 на Комисията във връзка с официалните сертификати, издадени в съответствие с посочения регламент. С оглед на осигуряването на последователен подход, целесъобразно е да се предвиди, че в случай на издаване на заместващи сертификати, официалните сертификати, издадени в съответствие с настоящия регламент, следва да бъдат заменяни в съответствие с процедурите относно заместващите сертификати, предвидени в Регламент за изпълнение (ЕС) 2019/628.
 (20)Следва да се установят разпоредби за редовни проверки дали са необходими изменения на списъците в приложения I и II към настоящия регламент, включително по отношение на честотата на проверките за идентичност и физическите проверки. При проверките следва да се вземе предвид нова информация във връзка с рисковете и несъответствията, например данни от сигнали, получени чрез Системата за бързо предупреждение за храни и фуражи (RASFF), данните и информацията за пратките и резултатите от проверките на документи, проверките за идентичност и физическите проверки, предоставени от държавите членки на Комисията, докладите и информацията, получени от трети държави, информацията от контрола, осъществен от Комисията в трети държави и информацията, обменена между Комисията и държавите членки и между Комисията и Европейския орган за безопасност на храните.
 (21)Правилата, които трябва да се установят от Комисията в съответствие с член 34, параграф 6, буква а), член 47, параграф 2, буква б) и член 54, параграф 4, буква а) от Регламент (ЕС) 2017/625, са свързани по същество, тъй като всички те се отнасят до изискванията за официалния контрол при въвеждането в Съюза на определени стоки от някои трети държави, които подлежат на временно засилване на официалния контрол при въвеждането им в Съюза, и поради това следва да се прилагат от една